《自遣》
宋代·叶茵

蚁梦功名觉即休，驹阴岁月去难留。
伤念不复并三乐，拟古犹堪续四愁。
松下抱琴尘外境，雨余莳药柳边洲。
老来莫问浮生事，醉后同为造物游。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。